НАТО је 30. августа 1995. године покренуо операцију Намјерна сила, која је трајала до 21. септембра исте године. Након званичног окончања операције извршено је неколико ваздушних удара по српским положајима, а посљедње бомбардовање је извршено 9. октобра. Један од задатака операције био је уништење ПВО ВРС. Уништено је или оштећено 60 војних објеката ВРС, укључујући радаре, комуникацијске центре, командна мјеста итд. Губици НАТО су износили један Мираж 2000, који је оборен из ракетног система Игла 30. августа у близини Пала. Послије операције представник Америчког ратног ваздухопловства Чарлс Волд изјавио је да је, упркос проузрокованој штети, ПВО ВРС задржао борбену способност.